EL
23.5.2023
Επίσημη Εφημερίδα της Ευρωπαϊκής Ένωσης
L 135/57
β) Οι εξετάσεις βασικών γνώσεων πληρούν το πρότυπο του προσαρτήματος II (εφαρμόζεται σε πτυχία κατηγορίας A, B1, B2, B2L, B3 και C) ή του προσαρτήματος VIII (εφαρμόζεται σε πτυχία κατηγορίας L) του παρόντος παραρτήματος και διενεργούνται από έναν από τους ακόλουθους φορείς: 1) εκπαιδευτικό φορέα εγκεκριμένο σύμφωνα με το παράρτημα IV (Μέρος-147)· 2) την αρμόδια αρχή· 3) για πτυχία κατηγορίας L, άλλο φορέα, όπως έχει συμφωνηθεί από την αρμόδια αρχή.
γ) Οι εξετάσεις βασικών γνώσεων διεξάγονται εντός δέκα ετών πριν από την υποβολή αίτησης για πτυχίο συντήρησης αεροσκαφών ή την προσθήκη κατηγορίας ή υποκατηγορίας στο πτυχίο συντήρησης αεροσκαφών.
Εάν οι εξετάσεις βασικών γνώσεων δεν έχουν ολοκληρωθεί επιτυχώς εντός της εν λόγω 10ετούς περιόδου, η αναγνώριση εξετάσεων βασικών γνώσεων επιτρέπεται να αποκτάται εναλλακτικά από τον αιτούντα σύμφωνα με το στοιχείο δ).
Η απαίτηση 10ετούς περιόδου ισχύος εφαρμόζεται για την εξέταση κάθε επιμέρους γνωστικού αντικειμένου, εξαιρουμένων των εξετάσεων σε γνωστικά αντικείμενα που ήδη ολοκληρώθηκαν με επιτυχία στο πλαίσιο άλλης κατηγορίας πτυχίου και εφόσον το πτυχίο έχει ήδη εκδοθεί.
δ) Ο αιτών μπορεί να ζητήσει από την αρμόδια αρχή ολική ή μερική αναγνώριση των απαιτήσεων βασικών γνώσεων για: 1) εξετάσεις βασικών γνώσεων που έχει ολοκληρώσει με επιτυχία πάνω από 10 έτη πριν από την υποβολή της αίτησης για πτυχίο συντήρησης αεροσκαφών [βλέπε στοιχείο γ)]· 2) κάθε άλλη εθνική τεχνική εκπαίδευση και εξέταση που θεωρείται από την αρμόδια αρχή ισοδύναμη με τις αντίστοιχες απαιτήσεις βασικών γνώσεων του παρόντος παραρτήματος.
Ο αιτών παρέχει αποδεικτικά στοιχεία για τη χορηγηθείσα αναγνώριση παραπέμποντας σε έκθεση αναγνώρισης εξετάσεων εγκεκριμένη από την αρμόδια αρχή σύμφωνα με την ενότητα Β τμήμα Ε του παρόντος παραρτήματος III (Μέρος-66).
ε)
Μια βασική εκπαιδευτική σειρά χωρίς τα γνωστικά αντικείμενα 1 και 2 του προσαρτήματος I του παρόντος παραρτήματος θεωρείται πλήρης βασική εκπαιδευτική σειρά εγκεκριμένη σύμφωνα με το παράρτημα IV (Μέρος-147) μόνον εφόσον οι γνώσεις των εν λόγω γνωστικών αντικειμένων αποδεικνύονται στη συνέχεια από τον αιτούντα με εξετάσεις και αναγνωρίζονται από την αρμόδια αρχή.
στ) Ο κάτοχος πτυχίου συντήρησης αεροσκαφών που υποβάλλει αίτηση για την προσθήκη διαφορετικής κατηγορίας ή υποκατηγορίας συμπληρώνει με εξέταση το επίπεδο γνώσεων που είναι κατάλληλο για τα αντίστοιχα γνωστικά αντικείμενα σύμφωνα με το προσάρτημα I (για πτυχία κατηγορίας A, B1, B2, B2L, B3 και C) ή το προσάρτημα VII (για πτυχία κατηγορίας L).
Το προσάρτημα IV περιγράφει λεπτομερώς τα γνωστικά αντικείμενα του προσαρτήματος I (για πτυχία κατηγορίας B1, B2, B2L, B3 και C) ή του προσαρτήματος VII (για πτυχία κατηγορίας L) που απαιτούνται για την προσθήκη νέας κατηγορίας ή υποκατηγορίας σε υφιστάμενο πτυχίο που έχει εκδοθεί σύμφωνα με το παρόν παράρτημα.»· 6.
η 66.A.30 τροποποιείται ως εξής: α) στο στοιχείο α) σημείο 2β, το δεύτερο και το τρίτο εδάφιο απαλείφονται· β) στο στοιχείο α), τα σημεία 3, 4 και 5 αντικαθίστανται από το ακόλουθο κείμενο: «3. για την κατηγορία C όσον αφορά σύνθετα μηχανοκίνητα αεροσκάφη (CMPA): i)
3ετή πείρα άσκησης των δικαιωμάτων της κατηγορίας Β1.1, Β1.3 ή Β2 ως προσωπικό υποστήριξης, ή ως προσωπικό υποστήριξης και προσωπικό πιστοποίησης, σύμφωνα με την 145.A.35 του παραρτήματος II (Μέρος145), σε φορέα συντήρησης που ασχολείται με σύνθετα μηχανοκίνητα αεροσκάφη, συμπεριλαμβανομένης 12μηνης πείρας ως προσωπικό υποστήριξης συντήρησης βάσης· ή